PROGRAM VLASTNEJ ČINNOSTI ZAMERANEJ PROTI LEGALIZÁCII PRÍJMOV Z TRESTNEJ ČINNOSTI A
 FINANCOVANIA TERORIZMU 

Spoločnosti/podnikateľského subjektu XY, s.r.o.
so sídlom: XY, IČO: XY
zapísaná v Obchodnom registri XY oddiel: Sro, vložka č. XY
(ďalej len ako „XY“)

Tento program vlastnej činnosti zameraný proti legalizácii príjmov z trestnej činnosti a financovania terorizmu (ďalej len ako „Program“) je vydaná v zmysle ustanovenia § 20 zákona č. 297/2008 Z.z. o ochrane pred legalizáciou  príjmov z trestnej činnosti a ochrane pred financovaním terorizmu a o zmene a doplnení niektorých zákonov v znení neskorších predpisov (ďalej len „Zákon“). 
Článok 1

Úvodné ustanovenia
1. Hlavným predmetom činnosti spoločnosti/podnikateľského subjektu XY je vedenie účtovníctva.  
2. Tento Program vypracovala spoločnosť/podnikateľský subjekt  XY ako povinná osoba v súlade s  § 5 ods. 1 písm. h) Zákona, v zmysle ktorého je povinnou osobou audítor, účtovník, daňový poradca a iná osoba, ktorá poskytuje poradenské služby vo veciach daní podľa osobitných predpisov.
Článok 2
Vymedzenie základných pojmov

1. Základné pojmy Programu súvisiace s legalizáciou príjmov z trestnej činnosti a financovaním terorizmu, ako ich vymedzuje Zákon, sú:
 
1) „Povinnou osobou“ sa pre účely tejto smernice rozumie spoločnosť/podnikateľský subjekt XY a jej zamestnanci (ďalej len ako „Povinná osoba“). 
2) „Legalizáciou príjmov z trestnej činnosti“ sa rozumie úmyselné konanie, ktoré spočíva v:
a) zmene povahy majetku alebo prevode majetku s vedomím, že tento majetok pochádza z trestnej činnosti alebo z účasti na trestnej činnosti, s cieľom utajenia alebo zakrytia nezákonného pôvodu majetku alebo s cieľom napomáhania osobe, ktorá sa podieľa na páchaní takejto trestnej činnosti, aby sa vyhla právnym dôsledkom svojho konania,
b) utajení alebo zakrytí pôvodu alebo povahy majetku, umiestnenia alebo premiestnenia majetku, vlastníckeho práva alebo iného práva k majetku s vedomím, že tento majetok pochádza z trestnej činnosti alebo z účasti na trestnej činnosti, 
c) nadobudnutí, držbe, užívaní a požívaní majetku s vedomím, že tento majetok pochádza z trestnej činnosti alebo z účasti na trestnej činnosti, 
d) účasti na konaní podľa písm. a) až c) tohto bodu, a to aj vo forme spolčenia, napomáhania, podnecovania a navádzania, ako aj v pokuse o takéto konanie.   

Legalizáciou príjmov z trestnej činnosti sa teda vždy rozumie aktivita, ktorej cieľom je zatajenie existencie majetku pochádzajúceho z trestnej činnosti alebo zatajenie nelegálnosti jeho pôvodu a jeho ďalšie použitie, ako keby bol jeho pôvod legitímny. Nie je pri tom rozhodujúce, či bola činnosť generujúca majetok vykonaná na území Slovenskej republiky alebo na území ktorejkoľvek inej krajiny. 
3) „Financovaním terorizmu“ sa rozumie poskytnutie alebo zhromažďovanie finančných prostriedkov s úmyslom použiť ich, alebo s vedomím, že sa majú použiť, úplne alebo sčasti, na:
a) spáchanie trestného činu založenia, zosnovania a podporovania teroristickej skupiny alebo trestného činu terorizmu a niektorých foriem účasti na terorizme,,
b) financovanie každodenných potrieb osoby, u ktorej je možné predpokladať, že má v úmysle spáchať alebo spáchala trestný čin terorizmu a niektorých foriem účasti na terorizme, 
c) spáchanie trestného činu krádeže, trestného činu vydierania alebo trestného činu falšovania a pozmeňovania verejnej listiny, úradnej pečate, úradnej uzávery, úradného znaku a úradnej značky alebo podnecovania, napomáhania alebo navádzania osoby na spáchanie takého trestného činu alebo na jeho pokus s cieľom spáchať trestný čin založenia, zosnovania a podporovania teroristickej skupiny alebo trestný čin terorizmu a niektorých foriem účasti na terorizme, alebo
d) spáchanie činov podľa medzinárodných zmlúv, 1) ktoré boli ratifikované a vyhlásené spôsobom ustanoveným zákonom, ktorými je Slovenská republika viazaná.
4) „Neobvyklou obchodnou operáciou“ sa rozumie právny úkon alebo iný úkon, ktorý nasvedčuje tomu, že jeho vykonaním môže dôjsť k legalizácii alebo financovaniu terorizmu. Neobvyklou obchodnou operáciou je najmä obchod, 
a)  ktorý vzhľadom na svoju zložitosť, nezvyčajne vysoký objem finančných prostriedkov alebo inú svoju povahu zjavne vybočuje z bežného rámca alebo povahy určitého druhu obchodu alebo obchodu určitého klienta,
b) ktorý vzhľadom na svoju zložitosť, nezvyčajne vysoký objem finančných prostriedkov alebo inú svoju povahu nemá žiaden zrejmý ekonomický účel alebo zrejmý zákonný účel, 
c) pri ktorom sa klient odmieta identifikovať alebo poskytnúť údaje potrebné na vykonanie starostlivosti Povinnou osobou podľa § 10, §11 a § 12 Zákona, 
d) pri ktorom klient odmieta poskytnúť informácie o pripravovanom obchode alebo sa snaží poskytnúť čo najmenej informácií alebo poskytne také informácie, ktoré môže Povinná osoba veľmi ťažko alebo len s veľkými nákladmi preveriť, 
e) pri ktorom klient žiada o jeho vykonanie na základe projektu, ktorý vyvoláva pochybnosti, 
f) pri ktorom sú použité finančné prostriedky nízkej menovitej hodnoty v neprimerane vysokom objeme, 
g) s klientom, u ktorého možno predpokladať, že vzhľadom na jeho zamestnanie, postavenie alebo inú charakteristiku nie je alebo nemôže byť vlastníkom potrebných finančných prostriedkov, 
h) pri ktorom objem finančných prostriedkov, s ktorými klient disponuje, je v zjavnom nepomere k povahe alebo rozsahu jeho podnikateľskej činnosti alebo ním deklarovaným majetkovým pomerom, 
i) pri ktorom je odôvodnený predpoklad, že finančné prostriedky alebo majetok má byť použitý alebo bol použitý na financovanie terorizmu, je výnosom z trestnej činnosti alebo súvisí s financovaním terorizmu,
j) pri ktorom je odôvodnený predpoklad, že jeho konečným užívateľom výhod je osoba, ktorá zhromažďuje alebo poskytuje finančné prostriedky alebo majetok za účelom financovania terorizmu,
k) ktorý je realizovaný z krajiny, alebo do krajiny, na území ktorej pôsobia teroristické organizácie, alebo ktorá poskytuje finančné prostriedky alebo inú podporu teroristickým organizáciám,
l) pri ktorom je odôvodnený predpoklad, že klientom alebo konečným užívateľom výhod je osoba, na ktorú sa vzťahuje medzinárodná sankcia podľa osobitného predpisu (zákona č. 289/2016 Z.z.) alebo osoba, ktorá môže byť vo vzťahu k tejto osobe, alebo
m) pri ktorom je odôvodnený predpoklad, že jeho predmetom je alebo má byť vec alebo služba, ktorá môže súvisieť s vecou alebo službou, na ktorú sa vzťahuje medzinárodná sankcia podľa osobitného predpisu (zákona č. 289/2016 Z.z.).
5) „Politicky exponovanou osobou“ sa na účely Zákona rozumie fyzická osoba, ktorá je vo významnej verejnej funkcii Významnou verejnou funkciou sú osoby uvedené v ustanovení § 6 ods. 2, ods. 3 a ods. 4 Zákona.
6) „Identifikáciou“ sa rozumie 
a) pri fyzickej osobe zistenie mena, priezviska, rodného čísla alebo dátumu narodenia, ak rodné číslo nebolo pridelené, adresy trvalého pobytu alebo iného pobytu, štátnej príslušnosti, zistenie druhu a čísla dokladu totožnosti; u fyzickej osoby-podnikateľa aj zistenie adresy miesta podnikania, identifikačného čísla, ak bolo pridelené, označenia úradného registra alebo inej úradnej evidencie, v ktorej je tento podnikateľ zapísaný, a číslo zápisu do tohto registra alebo evidencie,
b) pri právnickej osobe alebo združení majetku zistenie názvu, adresy sídla, identifikačného čísla, označenia úradného registra alebo inej úradnej evidencie, v ktorej je právnická osoba alebo združenie majetku zapísané, číslo zápisu do tohto registra alebo evidencie a identifikácia fyzickej osoby, ktorá je oprávnená konať v mene právnickej osoby alebo združenia majetku, ako aj zistenie mena a priezviska osôb, ktoré sú členmi riadiaceho orgánu právnickej osoby alebo združenia majetku,
c) pri osobe, ktorá je zastúpená na základe splnomocnenia, zistenie jej údajov podľa písm. a) alebo b) tohto bodu a zistenie údajov fyzickej osoby, ktorá je oprávnená konať v mene tejto právnickej osoby alebo fyzickej osoby v rozsahu údajov podľa písm. a) tohto bodu, 
d) pri maloletom, ktorý nemá doklad totožnosti, zistenie mena, priezviska a rodného čísla alebo dátumu narodenia, trvalého pobytu alebo iného pobytu, štátnej príslušnosti maloletého a jeho zákonného zástupcu, alebo 
e) pri plnení tretími stranami podľa § 13 Zákona prevzatie údajov a podkladov od úverovej inštitúcie alebo finančnej inštitúcie. 
7) „Overením identifikácie“ sa rozumie:

a) pri fyzickej osobe overenie údajov podľa § 7 ods. 1 písm. a) Zákona v jej doklade totožnosti, ak sú tam uvedené, a overenie podoby osoby s podobou v jej doklade totožnosti za jej fyzickej prítomnosti alebo s použitím technických prostriedkov a postupov, ak takýmito prostriedkami a postupmi je možné vykonať overenie identifikácie na úrovni, ktorá je z hľadiska dôveryhodnosti výsledku overenia obdobná overeniu za fyzickej prítomnosti; u fyzickej osoby-podnikateľa aj overenie údajov podľa § 7 ods. 1 písm. a) Zákona na základe dokumentov, údajov alebo informácií získaných z úradného registra alebo inej úradnej evidencie, v ktorej je podnikateľ zapísaný, alebo z iného dôveryhodného a nezávislého zdroja,
b) pri právnickej osobe overenie údajov ustanovenia podľa § 7 písm. b) Zákona na základe dokumentov, údajov alebo informácií získaných z úradného registra alebo inej úradnej evidencie, v ktorej je právnická osoba zapísaná, alebo z iného dôveryhodného a nezávislého zdroja a overenie identifikácie fyzickej osoby, ktorá je oprávnená konať v mene právnickej osoby v rozsahu údajov ustanovenia podľa § 7 písm. a) Zákona za jej fyzickej prítomnosti, a overenie oprávnenia konať v mene právnickej osoby, 
c) pri osobe, ktorá je zastúpená na základe splnomocnenia, overenie jej údajov v rozsahu údajov podľa ustanovenia § 7 písm. c) Zákona na základe dokumentov, údajov alebo informácií získaných z predloženého splnomocnenia s osvedčeným podpisom, úradného registra alebo inej úradnej evidencie alebo z iného dôveryhodného a nezávislého zdroja a overenie identifikácie fyzickej osoby, ktorá je oprávnená konať na základe splnomocnenia v rozsahu údajov podľa ustanovenia § 7 písm. a) Zákona v jej doklade totožnosti za jej fyzickej prítomnosti, 
d) pri maloletom, ktorý nemá doklad totožnosti, overenie druhu a čísla dokladu totožnosti a podoby prítomného zákonného zástupcu maloletého s podobou v jeho doklade totožnosti, 
e) overenie identifikačného čísla alebo kódu, ktorý pridelila na vykonávanie obchodu prostredníctvom technických zariadení klientovi Povinná osoba podľa osobitného predpisu (zákona č. 483/2001 Z.z. v znení neskorších predpisov), ak klient bol už identifikovaný podľa ustanovenia § 7 písm. a) až d) Zákona, 
f) preukázanie sa klienta zaručeným elektronickým podpisom, ak klient bol už identifikovaný podľa ustanovenia § 7 písm. a) až d) Zákona, alebo s použitím úradného autentifikátora; overenie identifikácie s použitím kvalifikovaného elektronického podpisu alebo úradného autentifikátora sa považuje za overenie identifikácie za fyzickej prítomnosti klienta,  
g) overenie identifikácie iným spôsobom, ak takýto spôsob umožňuje osobitný predpis (§ 48 zákona Slovenskej národnej rady č. 323/1992 Zb., § 89 ods. 2 zákona č. 483/2001 Z. z.).  

8) „Majetkom“ sa rozumie akékoľvek aktívum bez rozdielu na jeho povahu, a to najmä: hnuteľné veci, nehnuteľné veci, byty, nebytové priestory, cenné papiere, pohľadávky, práva k výsledkom duševnej tvorivej činnosti vrátane práv k priemyselným právam, ako aj právne dokumenty  a listiny, ktoré preukazujú právny vzťah k majetku alebo podiel na ňom.  
9) „Konečným užívateľom výhod“ sa rozumie každá fyzická osoba, ktorá skutočne ovláda alebo kontroluje právnickú osobu, fyzickú osobu – podnikateľa alebo združenie majetku, a každá fyzická osoba, v prospech ktorej tieto subjekty vykonávajú svoju činnosť alebo obchod; medzi konečných užívateľov výhod patrí najmä:
a)  ak ide o právnickú osobu, ktorá nie je združením majetku ani emitentom cenných papierov prijatých na obchodovanie na regulovanom trhu, ktorý podlieha požiadavkám na uverejňovanie informácií podľa osobitného predpisu (zákon č. 566/2001 Z. z. v znení neskorších predpisov) rovnocenného právneho predpisu členského štátu alebo rovnocenných medzinárodných noriem, fyzická osoba, ktorá 
· má priamy alebo nepriamy podiel alebo ich súčet najmenej 25 % na hlasovacích právach v právnickej osobe alebo na jej základnom imaní vrátane akcií na doručiteľa, 
· má právo vymenovať, inak ustanoviť alebo odvolať štatutárny orgán, riadiaci orgán, dozorný orgán alebo kontrolný orgán v právnickej osobe alebo akéhokoľvek ich člena, 
· ovláda právnickú osobu iným spôsobom, ako je uvedené v prvom a druhom bode,
· má právo na hospodársky prospech najmenej 25 % z podnikania právnickej osoby alebo z inej jej činnosti.
b) ak ide o fyzickú osobu – podnikateľa, fyzická osoba, ktorá má právo na hospodársky prospech najmenej 25 % z podnikania fyzickej osoby – podnikateľa alebo z inej jej činnosti
c) ak ide o združenie majetku, fyzická osoba, ktorá

· je zakladateľom alebo zriaďovateľom združenia majetku; ak je zakladateľom alebo zriaďovateľom právnická osoba, fyzická osoba podľa písmena a), 

· má právo vymenovať, inak ustanoviť alebo odvolať štatutárny orgán, riadiaci orgán, dozorný orgán alebo kontrolný orgán združenia majetku alebo ich člena alebo je členom orgánu, ktorý má právo vymenovať, inak ustanoviť alebo odvolať tieto orgány alebo ich člena, 

· je štatutárnym orgánom, riadiacim orgánom, dozorným orgánom, kontrolným orgánom alebo členom týchto orgánov, 

· je príjemcom najmenej 25% prostriedkov, ktoré poskytuje združenie majetku, ak boli určení budúci príjemcovia týchto prostriedkov; ak sú budúci príjemcovia určení podľa charakteristiky, určuje sa táto charakteristika, pričom konečnými užívateľmi výhod sa stávajú okamihom ich identifikácie alebo určenia a ak neboli určení budúci príjemcovia prostriedkov združenia majetku, za konečného užívateľa výhod sa považuje okruh osôb, ktoré majú prospech zo založenia alebo pôsobenia združenia majetku,
· je vymenovaná na zastupovanie a ochranu záujmov príjemcov združenia majetku,

· vykonáva skutočnú kontrolu nad majetkom združenia majetku prostredníctvom priameho alebo nepriameho vlastníctva alebo inými prostriedkami a nie je uvedená v prvom bode až piatom bode.
d) ak ide o zverenecký fond zriadený podľa práva iného štátu alebo obdobnú právnu štruktúru založenú podľa práva iného štátu (ďalej len "zahraničný zverenecký fond"), fyzická osoba, ktorá
· je zriaďovateľom zahraničného zvereneckého fondu,
· je správcom zahraničného zvereneckého fondu,
· je osobou vykonávajúcou dohľad nad správou zahraničného zvereneckého fondu, ak je určená,
· je príjemcom prostriedkov zo zahraničného zvereneckého fondu; ak sú budúci príjemcovia prostriedkov určení podľa charakteristiky, určuje sa táto charakteristika, pričom konečnými užívateľmi výhod sa stávajú okamihom ich identifikácie alebo určenia a ak ešte nie sú určení budúci príjemcovia prostriedkov, za konečného užívateľa výhod sa považuje okruh osôb, ktoré majú prospech zo založenia alebo pôsobenia zahraničného zvereneckého fondu,
· vykonáva skutočnú kontrolu nad majetkom zvereným zahraničnému zvereneckému fondu prostredníctvom priameho alebo nepriameho vlastníctva alebo inými prostriedkami a nie je uvedená v prvom bode až štvrtom bode.
e) ak ide o verejnú obchodnú spoločnosť alebo komanditnú spoločnosť, fyzická osoba, ktorá
· je spoločníkom,
· priamo alebo nepriamo prostredníctvom vlastníckeho podielu alebo iným spôsobom ovláda spoločníka, ktorý je právnickou osobou.
f) ak ide o tichého spoločníka na základe zmluvy o tichom spoločenstve, fyzická osoba, ktorá má právo na hospodársky prospech najmenej 25% z podnikania právnickej osoby, v ktorej je tichým spoločníkom.

Ak žiadna fyzická osoba nespĺňa kritériá uvedené v bode 1 písm. a), za konečných užívateľov výhod u tejto osoby sa považujú členovia jej vrcholového manažmentu; za člena vrcholového manažmentu sa považuje štatutárny orgán, člen štatutárneho orgánu, prokurista a vedúci zamestnanec v priamej riadiacej pôsobnosti štatutárneho orgánu.
Konečným užívateľom výhod je aj fyzická osoba, ktorá sama nespĺňa kritériá na to aby mohlo byť považovaná za konečného užívateľa výhod, avšak spoločne s inou osobou konajúcou s ňou v zhode alebo spoločným postupom spĺňa aspoň niektoré z týchto kritérií.

10) „Klientom“ sa rozumie osoba, ktorá 
a) je zmluvnou stranou záväzkového vzťahu spojeného s podnikateľskou činnosťou Povinnej osoby,
b) sa zúčastňuje na konaní, na základe ktorého sa má stať zmluvnou stranou záväzkového vzťahu spojeného s podnikateľskou činnosťou Povinnej osoby,
c) zastupuje pri konaní s Povinnou osobou zmluvnú stranu záväzkového vzťahu spojeného s podnikateľskou činnosťou Povinnej osoby alebo 
d) je na základe iných skutočností oprávnená na nakladanie s predmetom záväzkového vzťahu spojeného s podnikateľskou činnosťou Povinnej osoby. 

11) „Združením majetku“ sa rozumie klient, ktorým je nadácia, nezisková organizácia poskytujúca všeobecné prospešné služby, neinvestičný fond alebo iné účelové združenie majetku bez ohľadu na jeho právnu subjektivitu, ktoré spravuje a rozdeľuje finančné prostriedky.  
12) „Obchodným vzťahom" sa rozumie zmluvný vzťah medzi Povinnou osobou a klientom vrátane akýchkoľvek činností súvisiacich s týmto vzťahom, od ktorého sa v čase nadviazania kontaktu očakáva, že bude obsahovať prvok trvania a ďalšie plnenia alebo opakované plnenia. 
13) „Obchodom“ sa rozumie vznik, zmena alebo zánik záväzkového vzťahu medzi Povinnou osobou a jej klientom a akákoľvek obchodná operácia klienta alebo v mene klienta alebo nakladanie s majetkom klienta alebo v mene klienta, ktoré súvisia s činnosťou Povinnej osoby, vrátane operácie ktorú uskutočňuje klient vo vlastnom mene a na vlastný účet.  
14) „Druh obchodu“ sa rozumie skupina obchodov v rámci činností Povinnej osoby, pre ktoré sú typické určité znaky alebo zmluvné podmienky ich poskytovania Povinnou osobou.  

Článok 3

Účel a záväznosť Programu

1. Účelom Programu je vytvoriť systémové opatrenia na realizáciu jednotlivých ustanovení Zákona zo strany Povinnej osoby a zamestnancov Povinnej osoby pri predchádzaní a odhaľovaní legalizácie príjmov z trestnej činnosti (ďalej len „legalizácia“) a financovania terorizmu, ako aj naplnenie požiadavky podľa ustanovenia § 20 ods. 1 Zákona.  
2. Tento Program zaväzuje Povinnú osobu a všetkých zamestnancov Povinnej osoby k jeho riadnemu dodržiavaniu.
Článok 4
Prehľad foriem neobvyklých obchodných operácií

1. Nakoľko hlavným predmetom činnosti Povinnej osoby je vedenie účtovníctva pri plnení povinností podľa Zákona a tohto Programu sa Povinná osoba a jej zamestnanci zameriavajú na a venujú zvýšenú pozornosť najmä obchodu:  
a) ktorý vzhľadom na svoju zložitosť, nezvyčajne vysoký objem finančných prostriedkov alebo inú svoju povahu zjavne vybočuje z bežného rámca alebo povahy určitého druhu obchodu alebo obchodu určitého klienta,
b) ktorý vzhľadom na svoju zložitosť, nezvyčajne vysoký objem finančných prostriedkov alebo inú svoju povahu nemá žiaden zrejmý ekonomický účel alebo zrejmý zákonný účel,
c) pri ktorom sa klient odmieta identifikovať alebo poskytnúť údaje potrebné na vykonanie starostlivosti povinnou osobou,
d) pri ktorom klient odmieta poskytnúť informácie o pripravovanom obchode alebo sa snaží poskytnúť čo najmenej informácií alebo poskytne také informácie, ktoré môže povinná osoba veľmi ťažko alebo len s veľkými nákladmi preveriť,
e) pri ktorom sú použité finančné prostriedky nízkej menovitej hodnoty v neprimerane vysokom objeme,
f) s klientom, u ktorého možno predpokladať, že vzhľadom na jeho zamestnanie, postavenie alebo inú charakteristiku nie je alebo nemôže byť vlastníkom potrebných finančných prostriedkov,
g) pri ktorom objem finančných prostriedkov, s ktorými klient disponuje, je v zjavnom nepomere k povahe alebo rozsahu jeho podnikateľskej činnosti alebo ním deklarovaným majetkovým pomerom,
h) pri ktorom je odôvodnený predpoklad, že finančné prostriedky alebo majetok má byť použitý alebo bol použitý na financovanie terorizmu, je výnosom z trestnej činnosti alebo súvisí s financovaním terorizmu,
i) pri ktorom je odôvodnený predpoklad, že jeho konečným užívateľom výhod je osoba, ktorá zhromažďuje alebo poskytuje finančné prostriedky alebo majetok za účelom financovania terorizmu,
Článok 5
Spôsob vykonávania starostlivosti vo vzťahu ku klientovi
Zjednodušená starostlivosť  
1. Zjednodušenú starostlivosť uplatní Povinná osoba predovšetkým u klientov, ktorí sú tiež povinnými osobami a u produktov, pri ktorých je len veľmi malá možnosť ich zneužitia na legalizáciu alebo financovanie terorizmu. Povinná osoba alebo zamestnanci Povinnej osoby musia vždy skúmať, či sú splnené podmienky na uplatnenie zjednodušenej starostlivosti (napr. v situácii, keď je klient prítomný, musí ho identifikovať a verifikovať takto získané údaje, stále je povinná t.j. posudzovať, či je pripravovaná alebo vykonávaná operácia neobvyklá, venovať osobitnú pozornosť všetkým zložitým, nezvyčajne veľkým obchodným operáciám, ako aj každému riziku legalizácie alebo financovania terorizmu, ktoré môže vzniknúť z produktov, obchodných operácií alebo technologických noviniek).
2. Povinná osoba môže vykonať iba zjednodušenú starostlivosť vo vzťahu ku klientovi s nízkym rizikom legalizácie alebo financovania terorizmu:
a) ak vo vzťahu ku kategórii klientov, obchodných vzťahov, obchodov alebo produktov

· riadne odôvodnila ich nízke riziko v hodnotení rizík podľa § 20a,
· v národnom hodnotení rizík podľa § 26a neboli vyhodnotené ako rizikové a
· nie sú splnené podmienky na postup podľa § 12,
b) ak klientom je právnická osoba, ktorej cenné papiere sú obchodovateľné na regulovanom trhu členského štátu, alebo spoločnosť, ktorá pôsobí na území tretieho štátu, ktorý jej ukladá povinnosti v oblasti predchádzania a odhaľovania legalizácie a financovania terorizmu rovnocenné povinnostiam ustanovené Zákonom a podlieha požiadavkám na uverejňovanie informácií rovnocenným požiadavkám podľa osobitného predpisu (zákona č. 566/2001 Z.z. v znení neskorších predpisov), 
c) v rozsahu identifikácie a overenia informácií týkajúcich sa identifikácie konečného užívateľa výhod, ak spoločný účet spravuje notár alebo advokát, ktorý pôsobí v členskom štáte alebo v treťom štáte, ktorý ukladá povinnosti v oblasti predchádzania a odhaľovania legalizácie a financovania terorizmu rovnocenné s povinnosťami ustanovenými týmto zákonom, a ak údaje o identifikácii konečného užívateľa výhod sú dostupné na vyžiadanie povinnej osobe, ktorá tento účet vedie,
d) ak klientom je subjekt verejnej správy  
e) ak klientom je orgán verejnej moci, a ak 
· mu boli zverené verejné funkcie podľa Zmluvy o Európskej únii, a Zmluvy o fungovaní Európskej únie, 
· jeho identifikačné údaje sú verejne dostupné, transparentné a nie sú pochybnosti o ich správnosti, 
· jeho činnosť je transparentná, 
· jeho účtovníctvo poskytuje verný a pravdivý obraz o predmete účtovníctva a o jeho finančnej situácii a 
· zodpovedá sa orgánu Európskej únie, alebo orgánu členského štátu, alebo existujú iné vhodné postupy, ktoré zabezpečia kontrolu jeho činnosti.

 
3. Povinná osoba môže vykonať iba zjednodušenú  starostlivosť vo vzťahu ku klientovi  aj pri
a) zmluve o životnom poistení, ak výška poistného za kalendárny rok nie je vyššia ako 1.000 EUR alebo jednorazové poistné nie je vyššie ako 2.500 EUR, 
b) zmluve o starobnom dôchodkovom sporení s dôchodkovou správcovskou spoločnosťou zapísanou do registra zmlúv o starobnom dôchodkovom sporení, 
c) účastníckej a zamestnávateľskej zmluve s doplnkovou dôchodkovou spoločnosťou,
d) zmluve o celoeurópskom osobnom dôchodkovom produkte medzi poskytovateľom celoeurópskeho osobného dôchodkového produktu a sporiteľom celoeurópskeho osobného dôchodkového produktu,

e) dlhodobom investičnom sporení podľa osobitného predpisu,42a) ak k výplate finančných prostriedkov z tohto sporenia nedôjde v lehote kratšej ako 15 rokov odo dňa uzatvorenia zmluvy o sporení a platby sa uskutočňujú výhradne prostredníctvom účtu vedeného na meno klienta v banke členského štátu alebo tretieho štátu, ktorý vykonáva opatrenia v oblasti predchádzania a odhaľovania legalizácie a financovania terorizmu rovnocenné s opatreniami ustanovenými týmto zákonom alebo platby sú vykonávané zamestnávateľom,

f) poskytovaní platobnej služby klientovi, v súvislosti s ktorou sa použije platobný prostriedok vydaný inou povinnou osobou, ktorá už vykonala identifikáciu a overenie identifikácie tohto klienta v súlade s týmto zákonom.
4. Povinná osoba pri vykonávaní zjednodušenej starostlivosti vo vzťahu ku klientovi, okrem postupu podľa odseku 2 písm. a), je povinná vykonať identifikáciu klienta a overiť, či podľa informácií o klientovi alebo obchode, ktoré má povinná osoba k dispozícii, nie je podozrenie, že klient pripravuje alebo vykonáva neobvyklú obchodnú operáciu, a či ide o zjednodušenú starostlivosť. Ak je podozrenie, že klient pripravuje alebo vykonáva neobvyklú obchodnú operáciu, a pri pochybnostiach, či ide o zjednodušenú starostlivosť, Povinná osoba je povinná vykonať základnú starostlivosť.       
5. Pri postupe podľa bodu 2 písm. a) povinná osoba
a) overí a zaznamená splnenie podmienok na vykonanie zjednodušenej starostlivosti,
b) vykoná identifikáciu klienta a osoby konajúcej za klienta,
c) vhodným spôsobom zistí a zaznamená údaje podľa § 10 ods. 1 písm. b) a d) a
d) overí, či podľa informácií o klientovi alebo obchode nie je podozrenie, že klient pripravuje alebo vykonáva neobvyklú obchodnú operáciu, a či ide o zjednodušenú starostlivosť.
6. Povinná osoba je povinná vykonávať priebežné a podrobné monitorovanie obchodov a obchodných vzťahov tak, aby bolo možné zistiť neobvyklú obchodnú operáciu. Ak je podozrenie, že klient pripravuje alebo vykonáva neobvyklú obchodnú operáciu, a pri pochybnostiach, či ide o zjednodušenú starostlivosť, povinná osoba je povinná vykonať základnú starostlivosť.

2.
Základná starostlivosť 
1. Základná starostlivosť Povinnej osoby vo vzťahu ku klientovi zahŕňa:
a) identifikáciu klienta a overenie jeho identifikácie, 
b) identifikáciu konečného užívateľa výhod a prijatie primeraných opatrení na overenie informácií týkajúcich sa identifikácie konečného užívateľa výhod vrátane opatrení na zistenie vlastníckej štruktúry a riadiacej štruktúry klienta, ktorý je právnickou osobou alebo združením majetku; overenie informácií týkajúcich sa identifikácie konečného užívateľa výhod povinná osoba vykonáva ich získaním zo spoľahlivých zdrojov uplatňovaním prístupu založeného na hodnotení rizík podľa § 20a, pričom sa nesmie spoliehať na údaje získané výlučne z registra právnických osôb, podnikateľov a orgánov verejnej moci,
c) získanie a vyhodnotenie informácií o účele a plánovanej povahe obchodu alebo obchodného vzťahu a informácií o povahe podnikania klienta na účel pochopenia povahy podnikania, vlastníckej štruktúry a riadiacej štruktúry klienta,
d) zistenie, či klient alebo konečný užívateľ výhod klienta je politicky exponovanou osobou alebo sankcionovanou osobou,
e) v závislosti od rizika legalizácie alebo financovania terorizmu zistenie pôvodu finančných prostriedkov alebo majetku pri obchode alebo obchodnom vzťahu,
f) zistenie, či klient koná vo vlastnom mene,
g) vykonávanie priebežného monitorovania obchodného vzťahu vrátane preskúmania konkrétnych obchodov vykonaných počas trvania obchodného vzťahu na účel zistenia, či vykonávané obchody sú v súlade s poznatkami povinnej osoby o klientovi, jeho obchodnom profile, prehľade možných rizík spojených s klientom a so zdrojom finančných prostriedkov a majetku použitých pri obchodnom vzťahu alebo obchode, a zabezpečenie aktualizácie dokumentov, údajov alebo informácií, ktoré má povinná osoba k dispozícii o klientovi.
2. Povinná osoba pri identifikácii konečného užívateľa výhod klienta postupuje tak, že od každej spoločnosti vo vlastníckej štruktúre klienta bude požadovať predloženie najmenej dvoch relevantných dokumentov (napríklad výpis z obchodného registra klienta a zakladateľskú listinu klienta), ktoré budú obsahovať informácie na základe ktorých bude možné spoľahlivo  identifikovať konečných užívateľov výhod klienta.  
3. Povinná osoba je povinná vykonať základnú starostlivosť vo vzťahu ku klientovi 
a) pri uzatváraní obchodného vzťahu, 
b) pri vykonaní príležitostného obchodu mimo obchodného vzťahu v hodnote najmenej 15 000 eur a pri vykonaní príležitostného obchodu mimo obchodného vzťahu v hotovosti najmenej 10 000 eur, pričom nezáleží na tom, či je obchod vykonaný jednotlivo alebo ako viaceré na seba nadväzujúce obchody, ktoré sú alebo môžu byť prepojené,
c) ak je podozrenie, že klient pripravuje alebo vykonáva neobvyklú obchodnú operáciu bez ohľadu na hodnotu obchodu; to neplatí, ak povinná osoba postupuje podľa bodu 9,
d) pri pochybnostiach o pravdivosti alebo úplnosti predtým získaných údajov potrebných na vykonanie starostlivosti vo vzťahu ku klientovi podľa bodu 1,
e) ak ide o prevádzkovanie hazardnej hry pri obchode v hodnote najmenej 2 000 eur, pričom nezáleží na tom, či je obchod vykonaný jednotlivo alebo ako viaceré na seba nadväzujúce obchody, ktoré sú alebo môžu byť prepojené, alebo
f) ak ide o výplatu zostatku zrušeného vkladu na doručiteľa,
g) počas trvania obchodného vzťahu v závislosti od rizika legalizácie alebo financovania terorizmu na základe hodnotenia rizík podľa § 20a,
h) ak u klienta nastanú podstatné zmeny, ktoré by mohli mať vplyv na riziko legalizácie alebo financovania terorizmu,
i) ak má povinnosť kontaktovať klienta z dôvodu preskúmania podstatných informácií o konečnom užívateľovi výhod alebo má túto povinnosť podľa osobitného predpisu,
j) pri vykonaní príležitostného obchodu mimo obchodného vzťahu, ktorý predstavuje prevod finančných prostriedkov alebo prevod kryptoaktív) v hodnote najmenej 1 000 eur,
k) pri vyhotovení zakladateľského dokumentu vo forme notárskej zápisnice o právnom úkone, vo forme zmluvy autorizovanej advokátom alebo vo forme dokumentu autorizovaného advokátom podľa Obchodného zákonníka.
4. Povinná osoba je povinná vykonať identifikáciu klienta a overenie jeho identifikácie aj pri vykonávaní obchodu, ktorého hodnota dosiahne najmenej 1 000 EUR, ak nejde o prípad podľa bodu 3 tohto článku. 
5. Povinná osoba určí rozsah starostlivosti vo vzťahu ku klientovi primerane s ohľadom na riziko legalizácie alebo financovania terorizmu. Povinná osoba je pri posudzovaní rizika legalizácie alebo financovania terorizmu povinná vyhodnotiť a zohľadniť rizikové faktory uvedené v hodnotení rizík podľa § 20a Zákona. Povinná osoba je povinná pri kontrole preukázať, že rozsah starostlivosti, ktorú vykonala vo vzťahu ku klientovi, je primeraný v závislosti od rizika legalizácie alebo financovania terorizmu.
6. Klient je povinný poskytnúť povinnej osobe informácie a doklady, ktoré sú potrebné na vykonanie starostlivosti vo vzťahu ku klientovi, alebo identifikácie a overenie identifikácie podľa bodu 3.
7. Povinná osoba overuje platnosť a úplnosť identifikačných údajov a informácií aj počas trvania obchodného vzťahu a zaznamenáva ich zmeny.
8. Ak povinná osoba zistí, že klient nekoná vo vlastnom mene, vyzve ho, aby preukázal formou záväzného písomného vyhlásenia meno, priezvisko, rodné číslo alebo dátum narodenia fyzickej osoby alebo obchodné meno, sídlo a identifikačné číslo právnickej osoby, v ktorej mene obchod vykonáva; rovnako postupuje povinná osoba aj v prípade, ak vzniknú pochybnosti, či klient koná vo vlastnom mene.

9. Ak má povinná osoba podozrenie, že klient pripravuje alebo vykonáva neobvyklú obchodnú operáciu a existuje dôvod domnievať sa, že ďalšie uplatňovanie opatrení základnej starostlivosti vo vzťahu ku klientovi môže odhaliť jej podozrenie, povinná osoba nemusí pokračovať v základnej starostlivosti vo vzťahu ku klientovi; v takomto prípade je povinná osoba povinná postupovať podľa § 17 a v hlásení o neobvyklej obchodnej operácii uviesť aj okolnosti a dôvody nevykonania základnej starostlivosti v rozsahu, ktorý umožňuje posúdenie vhodnosti tohto postupu a rozsah základnej starostlivosti, ktorý nevykonala.
3.
Zvýšená starostlivosť
1. Povinná osoba je povinná vykonať zvýšenú starostlivosť, ak podľa informácií a na základe posúdenia rizík, ktoré má k dispozícii, predstavuje niektorý z klientov, niektorý z druhov obchodu alebo niektorý konkrétny obchod vyššie riziko legalizácie alebo financovania terorizmu. Zvýšenú starostlivosť povinná osoba vykoná vždy pri cezhraničnom korešpondenčnom vzťahu banky a finančnej inštitúcie s partnerskou inštitúciou z tretieho štátu, pri obchode alebo obchodnom vzťahu s politicky exponovanou osobou alebo s osobou usadenou v krajine, ktorú Európska komisia určila za vysokorizikovú. Pri zvýšenej starostlivosti Povinná osoba vykoná okrem základnej starostlivosti aj ďalšie opatrenia v závislosti od rizika legalizácie alebo financovania terorizmu.  
2. Pri vykonávaní zvýšenej starostlivosti Povinná osoba od každej spoločnosti vo vlastníckej štruktúre klienta bude požadovať predloženie najmenej dvoch relevantných dokumentov (napríklad výpis z obchodného registra klienta a zakladateľskú listinu klienta), ktoré budú obsahovať informácie na základe ktorých bude možné spoľahlivo  identifikovať konečných užívateľov výhod klienta.  
3. Pri zvýšenej starostlivosti povinná osoba vykoná okrem základnej starostlivosti aj ďalšie opatrenia v závislosti od rizika legalizácie alebo financovania terorizmu. Zvýšená starostlivosť sa vykoná najmenej v tomto rozsahu: 
a) v prípadoch, ak z posúdenia rizík podľa § 10 ods. 4 Zákona vyplynie, že je potrebné vykonať zvýšenú starostlivosť a klient nie je fyzicky prítomný na účely identifikácie a overenia identifikácie, vykonanie identifikácie klienta prostredníctvom ďalších dokumentov, údajov alebo informácií a vykonanie ďalších opatrení na overenie alebo potvrdenie predložených dokumentov a:
1. vyžiadanie písomného potvrdenia od inej banky, zahraničnej banky, ktorá pôsobí na území členského štátu, alebo finančnej inštitúcie, ktorá pôsobí na území členského štátu, že je jej klientom,
2. zabezpečenie vykonania prvej platby prostredníctvom účtu vedeného na meno klienta v banke alebo v zahraničnej banke pôsobiacej na území členského štátu, ak klient predložil doklad preukazujúci existenciu takéhoto účtu, alebo
3. overenie identifikácie klienta v rozsahu, v akom to umožňuje poskytovanie platobnej iniciačnej služby alebo služby informovania o platobnom účte inou povinnou osobou, ak bola touto povinnou osobou vykonaná aspoň základná starostlivosť podľa § 10,
b) pri cezhraničnom korešpondenčnom bankovom vzťahu s úverovou inštitúciou z iného ako členského štátu v rozsahu: 

1. zhromaždenie dostatočných informácií o partnerskej inštitúcii na účel zistenia charakteru jej podnikania a informácií o rizikových faktoroch, vrátane zistenia oprávnení partnerskej inštitúcie na výkon jej činností,
2. zhromaždenie dostatočných informácií o partnerskej inštitúcii z verejne dostupných informácií na účel zistenia jej povesti a účinnosti dohľadu, ktorému partnerská inštitúcia podlieha a či vo vzťahu k nej nebolo vedené vyšetrovanie alebo regulačné konanie v súvislosti s porušením opatrení proti legalizácii a financovaniu terorizmu,
3. vyhodnotenie kontrolných mechanizmov partnerskej inštitúcie v oblasti predchádzania a odhaľovania legalizácie a financovania terorizmu,
4. získanie súhlasu štatutárneho orgánu, určenej osoby podľa § 20 ods. 2 písm. h) alebo nimi poverených osôb pred uzatvorením nového korešpondenčného vzťahu,
5. určenie a zaznamenanie povinností a zodpovedností súvisiacich s korešpondenčným vzťahom z hľadiska uplatňovania opatrení proti legalizácii a financovaniu terorizmu s cieľom jednoznačne pochopiť príslušné úlohy a zodpovednosti každej inštitúcie v danej oblasti,
6. pri platbách prostredníctvom účtu zistenie, či partnerská inštitúcia overila identifikáciu klienta a vykonala základnú starostlivosť vo vzťahu ku klientovi, ktorý má priamy prístup k účtu partnerskej inštitúcie, a či partnerská inštitúcia je schopná poskytnúť na základe žiadosti príslušné údaje v rozsahu základnej starostlivosti vo vzťahu ku klientovi, ako aj zistenie schopnosti poskytovať informácie o platiteľovi a príjemcovi pri prevodoch peňažných prostriedkov,
c) pri obchode s politicky exponovanou osobou v rozsahu:
1. získanie súhlasu štatutárneho orgánu alebo určenej osoby podľa § 20 ods. 2 písm. h) Zákona pred uzatvorením obchodného vzťahu alebo k pokračovaniu obchodného vzťahu,
2. zistenie pôvodu majetku a pôvodu finančných prostriedkov použitých pri obchodnom vzťahu alebo pri obchode,
3. priebežné a podrobné monitorovanie obchodného vzťahu,
4. informovanie štatutárneho orgánu alebo určenej osoby podľa § 20 ods. 2 písm. h) Zákona pred vyplatením výnosu z poistnej zmluvy.

d) pri obchode alebo obchodnom vzťahu s osobou usadenou vo vysokorizikovej krajine:

1. zistenie dodatočných informácií o klientovi a o konečnom užívateľovi výhod,
2. zistenie dodatočných informácií o účele a plánovanej povahe obchodného vzťahu alebo obchodu,
3. zistenie pôvodu majetku a pôvodu finančných prostriedkov použitých pri obchodnom vzťahu alebo pri obchode,
4. získanie dodatočných informácií z dôveryhodných zdrojov,
5. získanie súhlasu štatutárneho orgánu, určenej osoby podľa § 20 ods. 2 písm. h) alebo nimi poverených osôb pred uzatvorením obchodného vzťahu alebo k pokračovaniu obchodného vzťahu,
6. priebežné a podrobné monitorovanie obchodného vzťahu.

 
4.
Výnimky zo starostlivosti vo vzťahu ku klientovi 

1. Povinná osoba nie je povinná vykonať zjednodušenú, základnú ani zvýšenú starostlivosť (podľa § 10, § 11 a 12 Zákona) vo vzťahu ku klientovi pri:
a) elektronických peniazoch uchovávaných na platobnom prostriedku, na ktorý nie je možné opakovane ukladať elektronické peniaze a najvyššia uložená čiastka nepresiahne 150 eur, 
b) elektronických peniazoch uchovávaných na platobnom prostriedku, na ktorý je možné opakovane ukladať elektronické peniaze a najvyššia uložená čiastka ani celkový mesačný limit pre odchádzajúce platby elektronickými peniazmi, ktoré sa môžu použiť iba na území Slovenskej republiky, nepresiahne 150 eur, alebo
c) platobných službách poskytovaných prostredníctvom verejnej elektronickej komunikačnej siete bez využitia elektronických peňazí, pokiaľ hodnota jednotlivej transakcie nepresiahne 30 eur a súčasne celkový mesačný limit platieb realizovaných z jedného telefónneho čísla, nepresiahne 150 eur.

2. Platobné prostriedky podľa odseku 1 možno použiť výhradne na nákup tovaru alebo služieb a nemožno ich financovať anonymnými elektronickými peniazmi.
3. Ustanovenie odseku 1 sa nepoužije v prípade spätnej výmeny hotovosti alebo hotovostného výberu peňažnej hodnoty vo výške viac ako 50 eur.
4. Povinná osoba je povinná vykonávať monitorovanie obchodov alebo obchodných vzťahov tak, aby bolo možné zistiť neobvyklú obchodnú operáciu. 

5.
Plnenie tretími stranami  
1. Povinná osoba môže prevziať údaje a podklady podľa § 10 ods. 1 písm. a) až c) Zákona potrebné na vykonanie starostlivosti vo vzťahu ku klientovi od banky alebo od finančnej inštitúcie podľa § 5 ods. 1 písm. b) prvého až desiateho bodu, ktorá pôsobí na území štátu, ktorý jej ukladá povinnosť vykonávať opatrenia rovnocenné vykonávaniu starostlivosti vo vzťahu ku klientovi podľa § 10, § 11 a 12 Zákona a uchovávaniu údajov podľa § 19 Zákona v súlade s požiadavkami práva Európskej únie a podlieha dohľadu na úrovni zodpovedajúcej právu Európskej únie.
2. Banka alebo finančná inštitúcia, ktorá už starostlivosť vo vzťahu ku klientovi vykonala, neodkladne poskytne údaje v rozsahu ustanovenia § 10 ods. 1 písm. a) až c) Zákona, vrátane kópii príslušnej dokumentácie Povinnej osoby, ktorá postupuje podľa bodu 1 tohto článku a ktorá zabezpečí prevzatie údajov. 
3. Postup Povinnej osoby podľa bodu 1 tohto článku ju nezbavuje zodpovednosti za vykonanie starostlivosti vo vzťahu ku klientovi podľa Zákona. 
4. Povinná osoba neprevezme údaje a podklad podľa odsekov 1 a 2 od banky alebo od finančnej inštitúcie podľa §5 ods.1 písm. b) prvého bodu až desiateho bodu, ktorá pôsobí v krajine, ktorá pôsobí vo vysokorizikovej krajine.
5. Obchodné vzťahy Povinnej osoby s osobami, ktoré pre Povinnú osobu konajú na základe iného zmluvného vzťahu ako zamestnanec, sa nepovažujú za plnenie tretími stranami. 
Článok 6
Spôsob hodnotenia a riadenia rizík 
1. Povinná osoba v rámci vykonávania činností podľa tohto zákona je povinná identifikovať, posudzovať, vyhodnocovať a aktualizovať riziká legalizácie a financovania terorizmu podľa druhu obchodov a obchodných vzťahov, pri zohľadnení vlastných rizikových faktorov a rizikových faktorov, ktoré sa vzťahujú na jej fungovanie. Rizikové faktory je povinná osoba povinná určiť najmä podľa typu klienta, účelu, pravidelnosti a dĺžky trvania obchodného vzťahu alebo príležitostného obchodu mimo obchodného vzťahu, typu produktu, hodnoty a spôsobu uskutočnenia obchodu a rizikovosti krajiny alebo zemepisnej oblasti, ku ktorej sa obchodné vzťahy alebo obchody vzťahujú.
2. Hodnotenie rizík musí obsahovať určenie spôsobov a druhov opatrení, na základe ktorých povinná osoba pri svojej činnosti riadi a zmierňuje riziká, vykonáva vnútornú kontrolu a preveruje zamestnancov. Hodnotenie rizík musí byť primerané povahe a veľkosti povinnej osoby a musí zohľadňovať výsledky národného hodnotenia rizík podľa § 26a. Povinná osoba poskytne hodnotenie rizík finančnej spravodajskej jednotke, ak o to finančná spravodajská jednotka požiada.
3. Povinná osoba je povinná vo svojich pobočkách a dcérskych spoločnostiach, v ktorých má väčšinový podiel a ktoré sa nachádzajú na území iného štátu, uplatňovať skupinové stratégie a postupy zamerané proti legalizácii a financovaniu terorizmu vrátane postupov pre výmenu informácií v rámci skupiny, ochrany osobných údajov a zachovávania dôvernosti vymenených informácií v rozsahu, ktorý právo iného štátu umožňuje.
4. Povinná osoba alebo zamestnanci Povinnej osoby hodnotia klientov alebo obchody, resp. obchodné operácie podľa okolností, ktoré charakterizujú alebo môžu charakterizovať klientov alebo obchody, resp. obchodné operácie ako neobvyklé, a sú to najmä tieto okolnosti:  
· hotovostné platby, 

· platby zo zahraničia, 

· operácie s neobvykle vysokou sumou, ktorá nemá žiaden zrejmý ekonomický účel alebo zákonný účel,

· použitie prostriedkov nízkej menovitej hodnoty v neprimerane vysokom objeme

· zložitá obchodná operácia 

· operácia súvisiaca s rizikovou oblasťou (off shore) alebo osobou, 

· zistenie, či klient alebo konečný užívateľ výhod klienta je politicky exponovanou osobou alebo sankcionovanou osobou

· problémy s identifikáciou klienta pri dojednávaní obchodu, resp. transakcie, 

· problémy s identifikáciou konečného užívateľa výhod,

· neprimeranosť vykonávanej transakcie alebo obchodu vzhľadom na osobu klienta (výška sumy, zložitosť operácie a pod.)

· častej zmene obchodného mena,  sídla spoločnosti konateľov  a majiteľov  spoločnosti, majiteľov  nehnuteľnosti,  pôvodu majetku  a konkrétne určeným  formám  neobvyklých  obchodných  operácií  podľa  predmetu  činnosti povinnej osoby

· ďalšie okolnosti, napr. správanie a vystupovanie klienta, jeho spoločníci, intelektuálna vyspelosť, výzor, ochota komunikovať a podobne. 

5. Každý zamestnanec Povinnej osoby, ktorý zistí, že by sa mohlo jednať o neobvyklú obchodnú operáciu s vyšším rizikom legalizácie alebo financovania terorizmu, je povinný túto skutočnosť ohlásiť a prekonzultovať prostredníctvom zodpovednej osoby Povinnej osoby. 
6. Povinná osoba je povinná bez zbytočného odkladu ohlásiť finančnej spravodajskej jednotke neobvyklú obchodnú operáciu s vyšším rizikom legalizácie alebo financovania terorizmu, a to podľa článku 7 Programu. 
Článok 7
Postup pri posudzovaní, či je pripravovaný alebo vykonávaný obchod neobvyklý
 
1. Povinná osoba je povinná posudzovať, či je pripravovaný alebo vykonávaný obchod neobvyklý, pričom zohľadňuje konkrétne okolnosti a individuálne hodnotí obchodnú operáciu.
2. Povinná osoba alebo zamestnanci Povinnej osoby na základe svojich skúseností a iných skutočností vo vzťahu k právnickým osobám a fyzickým osobám, s ktorými pripravujú alebo realizujú obchodnú operáciu posúdia, či ide o operáciu neobvyklú, pričom nemusia vedieť, o aký trestný čin by mohlo ísť, kto by ho mohol spáchať a nemusí poznať ďalšie skutočnosti, ktoré majú vzťah ku znakom skutkovej podstaty konkrétneho trestného činu. Povinná osoba alebo zamestnanci Povinnej osoby skôr posudzujú určité anomálie, ktoré svojou povahou, obsahom alebo výnimočnosťou viditeľne vybočujú z bežného rámca alebo charakteru obchodov určitého druhu alebo určitého klienta. 
3. Povinná osoba je povinná venovať osobitnú pozornosť  
a) všetkým zložitým obchodom, nezvyčajne veľkým obchodom, všetkým obchodom s nezvyčajnou povahou alebo obchodom, ktoré nemajú zrejmý ekonomický účel alebo zrejmý zákonný účel, pričom povinná osoba je povinná v čo najväčšej možnej miere preskúmať účel týchto obchodov,
b) každému riziku legalizácie alebo financovania terorizmu, ktoré môže vzniknúť z druhu obchodu, konkrétneho obchodu alebo technologických postupov pri vykonávaní obchodov, ktoré môžu podporovať anonymitu, a je povinná prijať náležité opatrenia, ak je to potrebné na zabránenie ich použitia na účely legalizácie a financovania terorizmu.  

4. Povinná osoba je povinná o obchodoch podľa bodu 3 písm. a) tohto článku urobiť písomný záznam, ktorý je povinná mať k dispozícii pri kontrole.  Písomný záznam musí obsahovať informácie odôvodňujúce výsledok posudzovania obchodu.
5. Povinná osoba je povinná odmietnuť uzavretie obchodného vzťahu, ukončiť obchodný vzťah alebo odmietnuť vykonanie konkrétneho obchodu, ak  povinná osoba nemôže vykonať starostlivosť vo vzťahu ku klientovi v rozsahu podľa ustanovenia § 10 ods. 1 Zákona alebo ak klient odmietne preukázať, v mene koho koná; povinná osoba je tiež povinná posúdiť, či ide o neobvyklú obchodnú operáciu.
6. Povinná osoba alebo zamestnanci Povinnej osoby pri posúdení, či je konkrétna osoba politicky exponovaná (môže to byť i cudzí štátny príslušník) si vyžiada od danej osoby takúto informáciu, využíva verejne dostupné zdroje informácií alebo informácie od iných povinných osôb. 

Článok 8
Postup od zistenia o neobvyklej obchodnej operácie po jej neodkladné ohlásenie finančnej spravodajskej jednotke, vrátane postupu a zodpovednosti zamestnancov, ktorí neobvyklú obchodnú operáciu posudzujú

1.
Ohlasovanie neobvyklej obchodnej operácie 
1. Povinná osoba je povinná ohlásiť finančnej spravodajskej jednotke neobvyklú obchodnú operáciu alebo pokus o jej vykonanie bez zbytočného odkladu. Povinná osoba bez zbytočného odkladu ohlási finančnej spravodajskej jednotke aj odmietnutie vykonania požadovanej neobvyklej obchodnej operácie podľa § 15 Zákona. 
2. Ohlásenie neobvyklej obchodnej operácie sa vykonáva výlučne prostredníctvom informačného systému goAML, iba v prípade ak je systém nefunkčný sa ohlásenie  vykoná inou elektronickou formou zaručujúcou, že informácie v ňom obsiahnuté zostanú utajené pred nepovolanou osobou.

3. Hlásenie o neobvyklej obchodnej operácii obsahuje: 
a) názov, sídlo alebo miesto podnikania a identifikačné číslo Povinnej osoby,  
b) údaje v rozsahu podľa § 7 Zákona získané identifikáciou osôb, ktorých sa neobvyklá obchodná operácia týka, 
c) údaje o neobvyklej obchodnej operácii, najmä dôvod neobvyklosti, informácie o podstatných okolnostiach obchodu, časový priebeh udalostí, čísla účtov, údaje o tom, kedy boli založené, kto je ich majiteľom a kto má k nim dispozičné právo, fotokópie dokladov, na ktorých základe boli účty založené, identifikácie osôb oprávnených s účtami nakladať, fotokópie uzavretých zmlúv a ďalších súvisiacich dokumentov a informácií, ako aj ďalšie informácie, ktoré môžu súvisieť s neobvyklou obchodnou operáciou a sú významné na jej ďalšie posúdenie,
d) údaje o tretích osobách, ktoré majú informácie o neobvyklej obchodnej operácie, 
e) meno a priezvisko osoby, ktorá je zodpovedná za ochranu pred legalizáciou a financovaním terorizmu v Povinnej osobe a zabezpečuje ohlasovanie neobvyklých obchodných operácií a priebežný styk s finančnou spravodajskou jednotkou a telefonický kontakt na túto osobu. 

4. Hlásenie o neobvyklej obchodnej operácii nesmie obsahovať údaje o zamestnancovi, ktorý zistil neobvyklú obchodnú operáciu.  
5. Povinná osoba je povinná oznámiť finančnej spravodajskej jednotke na základe písomnej žiadosti doplňujúce informácie k hláseniu o neobvyklej obchodnej operácii a poskytnúť s tým súvisiace doklady o neobvyklej obchodnej operácii.
6. Ohlásením neobvyklej obchodnej operácie nie je dotknutá povinnosť oznámiť skutočnosti nasvedčujúce spáchaniu trestného činu. 
2.
Povinnosť mlčanlivosti o ohlásenej neobvyklej obchodnej operácii
1. Povinná osoba, zamestnanec Povinnej osoby, ako aj osoba, ktorá pre Povinnú osobu koná na základe iného zmluvného vzťahu, sú povinné zachovávať mlčanlivosť o ohlásenej neobvyklej obchodnej operácii a o opatreniach vykonávaných finančnou spravodajskou jednotkou vo vzťahu k tretím osobám vrátane osôb, ktorých sa tieto informácie týkajú. Povinnosť mlčanlivosti sa vzťahuje aj na plnenie ďalších povinností povinnou osobou podľa § 17 ods. 5 a § 21 Zákona. Povinnosť zachovávať mlčanlivosť sa nevzťahuje na informácie v rámci Povinnej osoby, ak zamestnanec koná podľa pravidiel Povinnej osoby, ktorými sú upravené postupy pri predchádzaní legalizácii a financovania terorizmu. Povinnosť zachovávať mlčanlivosť trvá aj po skončení pracovnoprávneho vzťahu, obdobného pracovného vzťahu alebo iného zmluvného vzťahu. Povinnosť zachovávať mlčanlivosť má každý, kto sa pri plnení úloh finančnej spravodajskej jednotky alebo v súvislosti s nimi oboznámi s informáciami získanými na základe Zákona.
2. Finančná spravodajská jednotka Povinnú osobu pozbaví povinnosti mlčanlivosti, ak ide o konanie pred:
a) orgánmi činnými v trestnom konaní, 

b) súdom, 

c) orgánom oprávneným podľa osobitného predpisu (napríklad zákona č. 455/1991 Zb. v znení neskorších predpisov) rozhodovať o podnete na odobratie oprávnenia  na podnikateľskú činnosť alebo inú samostatnú zárobkovú činnosť podľa § 34 Zákona.  

3. Finančná spravodajská jednotka pozbaví Povinnú osobu povinnosti mlčanlivosti, ak ide o konanie o náhrade škody podľa ustanovenia § 35 Zákona a konanie pred správnym orgánom, ktorý rozhoduje o rozklade proti rozhodnutiu za porušenie povinnosti ustanovenej Zákonom vydanom v správnom konaní, ak je to nevyhnutné pre tieto konania a nedôjde tým k mareniu spracovania neobvyklej obchodnej operácie. 

3.
Zodpovednosť zamestnancov Povinnej osoby    
1. Povinná osoba, ani jej zamestnanec a osoba, ktorá pre Povinnú osobu koná na základe iného zmluvného vzťahu, nezodpovedajú za škodu, ktorá vznikla ohlásením neobvyklej obchodnej operácie alebo jej zdržaním, ak pritom postupovali dobromyseľne. V pochybnostiach platí, že Povinná osoba, jej zamestnanec alebo osoba, ktorá pre Povinnú osobu koná na základe iného zmluvného vzťahu, pri ohlasovaní neobvyklej obchodnej operácie alebo pri jej zdržaní postupovali dobromyseľne. 
Článok 9
Postup pri zdržaní neobvyklej obchodnej operácie 

1. Povinná osoba je povinná zdržať neobvyklú obchodnú operáciu do ohlásenia neobvyklej obchodnej operácie Finančnej spravodajskej jednotke. 
2. Povinná osoba je povinná zdržať neobvyklú obchodnú operáciu, ak hrozí nebezpečie, že jej vykonaním môže byť zmarené alebo podstatne sťažené zaistenie príjmu z trestnej činnosti alebo prostriedkov určených na financovanie terorizmu, alebo ak ju o to Finančná spravodajská jednotka písomne požiada, do prijatia oznámenia od Finančnej spravodajskej jednotky, aby neobvyklú obchodnú operáciu vykonala, najviac však 120 hodín; po uplynutí tejto lehoty povinná osoba je povinná zdržať neobvyklú obchodnú operáciu na základe oznámenia Finančnej spravodajskej jednotky, že vec odovzdala orgánom činným v trestnom konaní, najviac však na ďalších 72 hodín. Do doby zdržania neobvyklej obchodnej operácie sa nepočíta sobota a deň pracovného pokoja. O zdržaní neobvyklej obchodnej operácie povinná osoba ihneď informuje Finančnú spravodajskú jednotku.
3. Povinná osoba nezdrží neobvyklú obchodnú operáciu, ak
a) ju nemožno z prevádzkových alebo technických príčin zdržať; o tejto skutočnosti Povinná osoba ihneď informuje finančnú spravodajskú jednotku, alebo 
b) by zdržanie mohlo podľa predchádzajúceho upozornenia finančnej spravodajskej jednotky zmariť spracovanie neobvyklej obchodnej operácie. 
Článok 10
Postup pri uchovávaní údajov
1. Na účely vykonania starostlivosti vo vzťahu ku klientovi a na účely zisťovania neobvyklej obchodnej operácie podľa § 14 je povinná osoba aj bez súhlasu dotknutých osôb oprávnená zisťovať, získavať, zaznamenávať, uchovávať, využívať a inak spracúvať (§ 4 ods. 3 písm. a) a § 10 ods. 3 písm. f) zákona č. 122/2013 Z. z.) osobné údaje a iné údaje v rozsahu podľa § 10 ods. 1, § 11 ods. 3 a § 12 ods. 1 a 2; pritom je povinná osoba oprávnená získavať osobné údaje nevyhnutné na dosiahnutie účelu spracúvania kopírovaním, skenovaním alebo iným zaznamenávaním úradných dokladov na nosič informácií a spracúvať rodné čísla a ďalšie údaje a doklady bez súhlasu dotknutej osoby (§ 13 ods. 2 prvá veta, § 15 ods. 6 prvá veta zákona č. 122/2013 Z. z.) v rozsahu podľa § 10 ods. 1, § 11 ods. 3 a § 12 ods. 1 a 2.
2. Povinná osoba je povinná, pokiaľ registratúrny poriadok neurčuje dlhšiu lehotu, uchovávať počas piatich rokov:
a) od skončenia zmluvného vzťahu s klientom údaje a písomné doklady získané podľa ustanovenia § 10, § 11, § 12 až 14 Zákona, 
b) od vykonania obchodu všetky údaje a písomné doklady o ňom,
c) všetky údaje získané v rámci vykonávania starostlivosti vo vzťahu ku klientovi, záznamy o postupe pri posúdení a určení rizikového profilu klienta, obchodnú korešpondenciu, výsledky vykonaných analýz, záznamy o všetkých uskutočnených úkonoch vrátane prípadných prekážok s nimi súvisiacich, a to spôsobom a v rozsahu, ktorý zaistí preukázateľnosť jednotlivých obchodov a postupov s nimi spojených.
3. Povinná osoba je povinná uchovávať údaje a písomné doklady podľa bodu 2 tohto článku aj dlhšie ako päť rokov, ak o to písomne požiada finančná spravodajská jednotka; finančná spravodajská jednotka v žiadosti uvedie lehotu, ktorá nesmie presiahnuť ďalších 5 rokov a rozsah uchovávania údajov a písomných dokladov. 
4. Povinná osoba má povinnosti podľa bodov 2 a 3 tohto článku aj vtedy, ak sa ukončí činnosť Povinnej osoby, a to až do uplynutia doby, počas ktorej je Povinná osoba údaje a písomné doklady uvedené v bodoch 2 a 3 tohto článku povinná uchovávať. 
5. V prípade, ak registratúrny poriadok Povinnej osoby určuje dlhšie lehoty na uchovávanie údajov a písomných dokladov, než ktoré sú uvedené v bode 2 tohto článku, postupuje Povinná osoba v zmysle registratúrneho poriadku.
6. Kópie dokladov musia byť vyhotovené takým spôsobom, aby príslušné údaje boli čitateľné a bola zaistená možnosť ich uchovania podľa odsekov 2 a 3; vyobrazenie identifikovanej fyzickej osoby v doklade totožnosti musí byť v takej kvalite, aby umožňovala overenie zhody podoby identifikovanej osoby.
Článok 11
Ďalšie povinnosti Povinnej osoby

1. Povinná osoba je povinná poskytnúť finančnej spravodajskej jednotke na plnenie jej úloh podľa Zákona údaje o obchodoch, predkladať doklady o nich, a poskytovať informácie o osobách, ktoré sa akýmkoľvek spôsobom zúčastnili na obchode, ak o to písomne požiada finančná spravodajská jednotka; finančný spravodajská jednotka v žiadosti uvedie lehotu. 
2. Povinná osoba je povinná zaregistrovať sa v informačnom systéme Policajného zboru goAML určenom na prijímanie a analýzu hlásení o neobvyklých obchodných operáciách do 30 dní odo dňa, keď sa stala povinnou osobou.
3. Povinná osoba je povinná pri uzatváraní obchodného vzťahu alebo pri vykonaní príležitostného obchodu mimo obchodného vzťahu upozorniť klienta na povinnosti povinnej osoby spracúvať osobné údaje na účely predchádzania a odhaľovania legalizácie príjmov z trestnej činnosti a financovania terorizmu, a to v rozsahu uvedenom v § 19 ods. 1 Zákona. 

4. Povinná osoba je povinná vo svojich pobočkách alebo v dcérskych spoločnostiach, ktoré sa nachádzajú na území tretieho štátu, vykonávať opatrenia rovnocenné vykonávaniu starostlivosti vo vzťahu ku klientovi podľa § 10, § 11 a 12 a uchovávaniu údajov podľa § 19 v súlade s požiadavkami práva Európskej únie. Ak právne predpisy tretieho štátu nedovoľujú vykonávanie takýchto opatrení, povinná osoba je povinná o tom informovať finančnú spravodajskú jednotku a prijať dodatočné opatrenia, aby sa zabránilo legalizácii alebo financovaniu terorizmu.
Článok 12
Určenie osoby zodpovednej za ochranu pred legalizáciou a financovaním terorizmu

1. Osobou zodpovednou za ochranu pred legalizáciou a financovaním terorizmu môže  byť štatutárny orgán, alebo člen štatutárneho orgánu, inak ňou musí byť vedúci zamestnanec, ktorý musí mať možnosť priamej komunikácie so štatutárnym orgánom a prípadne dozorným orgánom, ak je vytvorený. Osoba zodpovedná za ochranu pred legalizáciou a financovaním terorizmu musí mať prístup k informáciám a dokladom, ktoré Povinná osoba získala pri vykonávaní starostlivosti vo vzťahu ku klientovi.
2. Takouto osobou je v Povinnej osobe: XY 
3. Osoba zodpovedná za ochranu pred legalizáciou a financovaním terorizmu zabezpečuje v rámci tejto svojej zodpovednosti aj ohlasovanie neobvyklých obchodných operácií a priebežný styk s finančnou spravodajskou jednotkou. 
Článok 13
Spôsob zabezpečenia ochrany zamestnanca, ktorý zisťuje neobvyklé obchodné operácie

1. Zamestnanec Povinnej osoby alebo zamestnanci Povinnej osoby, ktorí zisťuje, resp. nahlasuje alebo zisťujú, resp. nahlasujú neobvyklé obchodné operácie sú chránení v zmysle Zákona tak, že hlásenie o neobvyklej obchodnej operácii podľa článku 8 bod 1 ods. 3 Programu nesmie obsahovať údaje o zamestnancovi alebo zamestnancoch Povinnej osoby, ktorí zisťujú, resp. nahlasujú neobvyklé obchodné operácie.
2. Ochranou podľa tohto článku Programu sa nerozumie zabezpečenie fyzickej ochrany zamestnanca alebo zamestnancov Povinnej osoby, ktorí zisťujú, resp. nahlasujú neobvyklé obchodné operácie. 
3. Zabezpečenie informačného toku o opatreniach vykonávaných v súvislosti s ochranou pred legalizáciou a financovaním terorizmu vykonáva osoba určená v článku 12 bod 2 Programu. 
Článok 14
Obsah a harmonogram odbornej prípravy Zamestnancov Povinnej osoby

1. Povinná osoba je povinná zabezpečiť pre zamestnancov, ktorí môžu pri svojej práci prísť do styku s neobvyklou obchodnou operáciou odbornú prípravu týchto zamestnancov. 
2. Obsah odbornej prípravy zahŕňa najmä oboznámenie zamestnancov Povinnej osoby s obsahom Zákona, najmä s právami a povinnosťami Povinnej osoby a jej zamestnancov podľa Zákona a so sankciami a opatreniami za porušenie povinností ustanovených Zákonom. 
3. Z vykonania odbornej prípravy vyhotoví Povinná osoba písomný záznam (ďalej len „Záznam“), ktorý bude obsahovať:
a) miesto a dátum konania odbornej prípravy, 
b) obsah prípravy, 
c) mená, priezviská, funkcie a vlastnoručné podpisy osôb, ktoré sa odbornej prípravy  zúčastnili, 
d) meno osoby, ktorá odbornú prípravu vykonala. 
Článok 15
Záverečné ustanovenia

1. Povinná osoba prehodnotí vypracovaný Program z hľadiska aktuálnosti a efektívnosti v súlade s legislatívnymi zmenami, v súvislosti so zmenou predmetu činnosti Povinnej osoby alebo v súvislosti so zmenou iných relevantných skutočností majúcich vplyv na znenie Programu.  
2. Vypracovaný Program je záväzný pre Povinnú osobu i jej zamestnancov a títo sú povinní na jeho dodržiavanie. 
3. Povinná osoba vyvodí v prípade nedodržania Programu jej zamestnancami voči týmto postih podľa pracovnoprávnych predpisov.   
4. Program nadobúda platnosť a účinnosť dňa XY      
V Bratislave, dňa  XY  
_____________________________
XY
xxx - konateľ 

